CELEX: 62014CN0223
Language: et
Date: 2014-05-07 00:00:00
Title: Kohtuasi C-223/14: Eelotsusetaotlus, mille on esitanud Juzgado de Primera Instancia n ° 7 de Las Palmas de Gran Canaria (Hispaania) 7. mail 2014 – Tecom Mican S.L.  versus Man Diesel & Turbo SE

14.7.2014   
            
            
               ET
            
            
               Euroopa Liidu Teataja
            
            
               C 223/8
            
         Eelotsusetaotlus, mille on esitanud Juzgado de Primera Instancia no 7 de Las Palmas de Gran Canaria (Hispaania) 7. mail 2014 – Tecom Mican S.L. versus Man Diesel & Turbo SE
   (Kohtuasi C-223/14)
   2014/C 223/12
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 7 de Las Palmas de Gran Canaria
   
      Põhikohtuasja pooled
   
   
      Kaebuse esitaja: Tecom Mican S.L.
   
      Teine pool: Man Diesel & Turbo SE
   
      Eelotsuse küsimused
   
   
               1.
            
            
               Kas „kohtuväliseks dokumendiks” Euroopa Parlamendi ja nõukogu 13. novembri 2007. aasta määruse nr 1393/2007 (1) artikli 16 tähenduses võib lugeda täiesti eraõiguslikku dokumenti, sõltumata sellest, et seda ei väljastanud ükski kohtuväline asutus või ametiisik?
            
         
               2.
            
            
               Kui vastus on jaatav, siis kas kohtuväliseks dokumendiks võib lugeda mis tahes eraõiguslikku dokumenti, võib peavad sellel olema teatud konkreetsed tunnused?
            
         
               3.
            
            
               Kui eraõiguslikul dokumendil on need tunnused, siis kas liidu kodanik võib taotleda Euroopa Parlamendi ja nõukogu 13. novembri 2007. aasta määruse nr 1393/2007 artiklis 16 sätestatud menetluse alusel kättetoimetamist, kui ta on juba teostanud sellise kättetoimetamise muu kohtuvälise ametiisiku – näiteks notari – vahendusel?
            
         
               4.
            
            
               Kas määruse nr 1393/2007 artikli 16 tähenduses tuleb arvesse võtta seda, et nimetatud koostööl on piiriülene toime ja see on vajalik siseturu nõuetekohaseks toimimiseks; ja millal tuleb järeldada, et koostööl on „piiriülene toime ja see on vajalik siseturu nõuetekohaseks toimimiseks”?
            
         
      (1)  Kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades (dokumentide kättetoimetamine), millega tunnistatakse kehtetuks nõukogu määrus (EÜ) nr 1348/2000 (ELT L 324, lk 79).